《飞云洞饯别林别驾之槜李兼呈车使君》
明代·卢龙云

吴越山川纪胜游，屏星远道接清秋。邑缘课最荣增秩，郡以抡材裕借筹。

展骥途看千里逸，飞云觞为片时留。雌堂到日应知己，共赋登高月满楼。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。